नेपालको लगातार हार
नेपाली राष्ट्रिय फुटबल टिमले शुक्रबार जापान भ्रमणअन्तर्गत मैत्रीपूर्ण खेलमा हनान विश्वविद्यालयसँग ६–० को हार बेहोरेको छ ।
काठमाडौं — नेपाली राष्ट्रिय फुटबल टिमले शुक्रबार जापान भ्रमणअन्तर्गत मैत्रीपूर्ण खेलमा हनान विश्वविद्यालयसँग ६–० को हार बेहोरेको छ ।नेपालले पहिलो हाफमा ४ र दोस्रो हाफमा २ गोल खाएको थियो । बिहीबार एमिती स्पोर्ट्स क्लबसँग ५–० ले पराजित नेपालले पहिलो खेलमा गाम्बा ओसाका यू–२३ सँग १–१ को बराबरी र दोस्रो खेलमा क्वान्सेई गाकुन विश्वविद्यालयलाई २–१ ले हराएको थियो ।एएफसी एसियन कपको छनोट चरणको तयारीलाई जापान पुगेको नेपाली टोलीले अन्तिम खेलमा शनिबार जे–१ लिग क्लब भिसेल कोबेको य–ू१८ टोलीसँग खेल्नेछ । नेपालले छनोट चरणअन्तर्गत भदौ २० मा ताजकिस्तानसँग खेल्दै छ ।